Държавен вестник, бр. 93, 2015 г., стр. 21

БРОЙ  93	
Д Ъ Р Ж А В Е Н  В Е С Т Н И К 	
СТР.  21  
(3) Представители на неправителствени 
организации и други органи и институции, 
осъществяващи граждански контрол върху 
дейността на МВР, се допускат по реда на чл. 20.
Чл. 26. (1) На териториите на обектите 
на МВР се пропускат МПС по следния ред:
1. с пропуск за автомобил – важи с доку-
мент на служител на МВР, осигуряващ достъп 
до съответната структура; ако в него не е 
посочен регистрационният номер, се изисква 
и допълнително персонален пропуск за МПС;
2. автомобилите за снабдяване, извоз-
ване на имущество, специално оперативно 
оборудване, командированите и други без 
постоянен достъп се пропускат след едно-
кратно разрешение от дежурния (ОДЦ, ОДЧ) 
или по списък;
3. при смяна на МПС и техните регис-
трационни номера, зачислени на определена 
структура, писмено се уведомяват служите-
лите, осъществяващи охраната, при временен 
престой на МПС се попълва заявка;
4. лични МПС се пропускат след разре-
шение на лицата по чл. 15.
(2) Лицата, пътуващи в МПС, се пропускат 
с документи по реда на чл. 17.
Чл. 27. За всички непосочени в чл. 17 – 26 
случаи пропускането се разрешава от лицата 
по чл. 15.
Чл. 28. (1) Призованите лица и лицата, 
посетили по свое желание структурно звено 
на МВР, се приемат от специално определени 
длъжностни лица.
(2) С всяко лице се провежда предвари-
телен разговор в приемните помещения на 
структурните звена на МВР, за да бъде уста-
новена целта на посещението и да се събере 
информация, необходима за последващите 
служебни действия.
(3) Когато лицето не знае български език, 
психично болно е, нуждае се от спешна 
медицинска помощ или е дете и др., преди 
започване на служебни действия се осигу-
рява необходимото за целта длъжностно 
лице – преводач, педагог, психолог, лекар и др.
(4) След предварителния разговор спе-
циално определеното длъжностно лице 
уведомява служителя от структурното звено, 
който ще работи с лицето, а влизането му 
в структурното звено на МВР се отразява в 
книгата за пропускателния режим.
Чл. 29. (1) Всички лица, посетили по 
свое желание структурно звено на МВР, се 
вписват в книга за пропускателния режим.
(2) В книга за пропускателния режим 
се вписват всички доброволно явили се и 
влезли в сградата граждани и служители по 
въпроси от личен характер, по служебен или 
друг повод. Вписват се и призованите лица.
(3) Призовани лица се вписват веднага 
при явяването, а не при приемането от слу-
жителя, който ги е призовал.
(4) Когато призовано лице или посетител 
бъде задържан по реда на ЗМВР или му бъде 
взета мярка за неотклонение задържане под 
стража по реда на Наказателно-процесуал-
ния кодекс, личните му данни се записват 
в книгата за задържани лица съгласно реда, 
определен в инструкцията по чл. 72, ал. 9 
ЗМВР, като в книгата за пропускателния 
режим се отбелязва фактът на задържането.
Чл. 30. (1) Всяко лице, допуснато да влиза 
в структурно звено на МВР, се проверява, 
а багажът му се контролира за наличие на 
опасни или забранени вещи.
(2) На лицата, настанени в приемни, 
чакални и други охранявани места, се из-
вършва проверка за наличието на оръжие 
и опасни предмети.
Чл. 31. (1) Призованите лица напускат 
структурните звена на МВР след отразяване 
на проведената среща в призовката, пола-
гане на подпис на съответния служител и 
вписване на часа за приемане и напускане 
в книгата за пропускателния режим.
(2) При необходимост на лицата могат да 
се издават служебни бележки, в които да се 
вписват датата и часът на явяване или вли-
зане и излизане (напускане) на структурното 
звено, както и друга информация, свързана 
с пребиваването им.
Чл. 32. Принудително доведени лица по 
реда на Наказателно-процесуалния кодекс 
се записват в книгата за пропускателния 
режим, като се отбелязват номер и дата 
на постановлението, с което е разпоредено 
принудителното довеждане, кой го е поста-
новил, кой служител ще работи с лицето, 
както и точният час на влизане и напускане 
на структурното звено от лицето.
Чл. 33. Служителите на МВР нямат право:
1. да пребивават в обектите извън вре-
мето, регламентирано от пропускателните 
им документи, без разрешение на лицата 
по чл. 15;
2. да правят заявки за издаване на пропус-
ки за посетителите след края на работното 
време;
3. да провеждат срещи в непосредствена 
близост до служителите, осъществяващи 
охрана и пропускателен режим, да ползват 
техните комуникационни средства и да ос-
тавят при тях на съхранение багаж, корес-
понденция и др.
Чл. 34. При посещение в обекти на МВР 
гражданите:
1. представят документ за самоличност и 
обявяват целта на посещението;
2. при наличие на оръжие и общоопасни 
вещества и средства ги обявяват и оставят 
на съхранение за времето на посещение по 
утвърден ред от лицата по чл. 15;
3. при поискване от придружителя изключ-
ват и предоставят за съхранение мобилните 
средства за комуникация;
4. носят табелка „ПОСЕТИТЕЛ“ на видно 
място;